ધારાસભ્ય વિક્રમભાઈ માડમની વર્ષ ર૦૧૩ ની માંગણી તથા પ્રયત્નોથી કેન્દ્ર સરકારશ્રી દ્વારા નવો બનેલ જિલ્લો દેવભૂમિ દ્વારકાના કલ્યાણપુર તાલુકાના ધતુરિયા ગામે જવાહર નવોદય વિદ્યાલય મંજુર કરવામાં આવેલ છે, પરંતુ ગુજરાત સરકાર દ્વારા પોતાના જ બાળકો માટે મંજુર કરવામાં આવેલ વિદ્યાલય માટે ફાળવવાની થતી જમીન માટે બજાર ભાવ માંગી રહી હતી. જે બાબતનો આ વિસ્તારના ધારાસભ્ય વિક્રમભાઈ માડમે સખત વિરોધ કરી જણાવવામાં આવેલ કે સરકાર ઉદ્યોગો માટે માફી કિંમતે જમીન ફાળવી રહેલ છે ત્યારે પોતાના જ બાળકોને અભ્યાસ માટે શાળાની જમીન માટે બજાર ભાવ માંગી રહી છે.